**Betalingssatser og reglement for**

**BMB barnehage**

Betalingsreglement for plass i barnehager er vedtatt av eierstyret i BMB barnehage. Reglementet blir årlig justert i hht sentrale betalingssatser vedtatt av Stortinget.

**Fra 01.08.2023 gjelder nedenstående satser og moderasjonsordninger**

* Foreldre/foresatte som har barn i BMB barnehage skal betale i henhold til gjeldende maksimalpris **3000,-** kr for full plass pr. måned.
* Stortinget har vedtatt en nasjonal ordning for redusert betaling i barnehage for familier med lav inntekt. Ordningen går ut på at ingen skal betale mer enn 6 prosent av husholdningens samlede inntekt for en barnehageplass. Inntektsgrensen er fra 01. januar 2023 satt til 550 000 kr.
* Søknadsfristen er 1. juni for å få innvilget redusert foreldrebetaling og gratis kjernetid fra og med august. Søknader behandles deretter fortløpende, og vedtak blir gjeldende fra måneden etter at søknaden er kommet inn.
* Fra 1. august 2019 har alle 2, 3, 4, og 5-åringer som bor i husholdninger med lav inntekt rett til å få      20 timer gratis kjernetid i barnehage pr uke. Inntektsgrensen er fra og med 01. august 2022 satt til
598 825 kr.
* Det betales **kr. 345** pr. måned i kostpenger for tildelt 100% plass.
* Familier med mer enn ett barn i barnehage, får moderasjon på 30 % for barn nummer to. For det tredje barnet og eventuelt flere barn, har Stortinget vedtatt gratis barnehageplass fra høsten 2023. Barn defineres som søsken når de bor fast på samme adresse (i folkeregisteret) og har felles mor og/eller far.

Dersom søsken har plass i hver sin kommunale og private barnehage, skal moderasjonen gis i den kommunale barnehagen. Foreldre plikter selv å se til at kommunen får nødvendige opplysninger om slike forhold.
* Betalingen av barnehageplass beregnes ut fra tildelt oppstartsdato, vanligvis den 1. i hver måned.
* Foreldrebetalingen har betalingsfrist den 15. i hver måned.
* Det betales for 11 måneder i året med juli som betalingsfri måned.
* Manglende betaling utover 2 måneder kan medføre oppsigelse av plassen. Utestående fordringer går automatisk til rettslig inndrivning. Styret kan også si opp barnehageplassen grunnet manglende betaling med 14 dagers varsel.
* Foreldrene skal utføre dugnadsarbeid 2 timer 2 ganger i året. Manglende dugnadsinnsats kan medføre at den enkelte må utføre andre oppgaver utenom fellesdugnadene. Alternativt kan styret fastsette et beløp som skal innbetales barnehagen. Penger innbetalt for manglende dugnadsinnsats kan brukes til å kjøpe tjenester til vedlikehold av barnehagen
* Oppsigelse av barnehageplass skjer via Visma. Det er to måneders oppsigelse, gjeldende fra den første i neste måneden. Oppsigelse i løpet av barnehageåret skal skje innen 1. mai. Dersom oppsigelse av barnehageplass skjer 1. juni eller senere betales det for barnehageplassen til og med august måned.
* Permisjon: Foreldre kan sende begrunnet søknad om permisjon fra barnehageplassen. Søknaden avgjøres av styrer i samråd med eierstyret. Søknaden kan innvilges hvis det ikke får vesentlige økonomiske konsekvenser for driften. Dersom barnehagen ikke får inn et annet barn i permisjonstiden, må foreldrene betale for den tildelte plassen i permisjonstiden. Permisjonsordningen begrenses til å gjelde fra søknadsdato til utgangen av barnehageåret.
* Barn som hentes etter barnehagens åpningstid, regnes som for sent hentet. Barnehagen har følgende prosedyrer;

- Ved første gangs for sent henting vil foreldre motta skriftlig varsel

- Ved andre gangs for sent henting vil foreldre avkreves et gebyr fastsatt av eierstyret, 200 kr (2020).

Revidert 27.7.2023

Birgitte Meling Sandnes